text: Smeltevand giver problemer
  08 januar 2011 kl. 17.34
  Omslaget i vejret giver store problemer med smeltevand på veje og i boligområder.
  Lørdagens plusgrader har smeltet store mængder sne, men vandet kan ikke komme væk, og det giver problemer bl.a. i Hostrup ved Esbjerg.
  Her har lokale hele dagen kæmpet mod vandet for at forhindre deres huse i at blive oversvømmet.
  Det er dog ikke lykkedes alle steder. Flere kældre står under vand - og her til aften melder også nabolandsbyen Kokspang om problemer med store mængder smeltevand.
  Beredskabet er på stedet med pumper.
  